[image: image1.png]MAPIA - MATAAAHNH
TZIMPA

AvenyoQuxé Toagelo & IYNEPTATE2

MAYPOMMATAION 11, AOHNA, THA.210 3302240, FAX:210 3302323 email:mtsipra@otenet.gr





ΠΡΟΣ ΤΟΝ ΣΥΛΛΟΓΟ ΜΕΛΩΝ ΔΕΠ ΠΑΝΕΠΙΣΤΗΜΙΟΥ ΑΙΓΑΙΟΥ

Αθήνα, 29-3-2016
Αξιότιμες κυρίες και κύριοι,

Κατόπιν πολλών ερωτημάτων, που ετέθησαν από μέλη σας προς το γραφείο μου αναφορικά με την δικαστική διεκδίκηση των περικοπεισών αποδοχών σας, οι οποίες κρίθηκαν αντισυνταγματικές, δυνάμει της υπ’ αριθμόν 4741/2014 απόφασης της Ολομέλειας του Συμβουλίου της Επικρατείας θέτω υπόψη σας τα εξής: 

Το γραφείο μας, το οποίο ειδικεύεται σε θέματα δικαστικών διεκδικήσεων στο Δημόσιο και στα Νομικά του Πρόσωπα, είναι στην διάθεση σας να αναλάβει την διεκδίκηση αυτή, κατανοώντας την αδικία, που έχει συντελεστεί στο πρόσωπο σας και διαισθανόμενο βεβαίως το υψηλό έργο και την αποστολή, που επιτελείτε. 

Η πρόταση, συνεπώς, του γραφείου μας για την δικαστική διεκδίκηση των διαφορών αποδοχών σας, συνίσταται στην άσκηση ομαδικών αγωγών (μέχρι 49 άτομα έκαστη) ενώπιον του Διοικητικού Πρωτοδικείου, με αίτημα την καταβολή των διαφορών, που προκύπτουν μεταξύ των αποδοχών, που σας καταβλήθηκαν και αυτών, που έπρεπε να σας καταβληθούν. 

Σημειωτέον, ότι παρά το γεγονός, ότι κατ’ αρχήν η απόφαση του Συμβουλίου της Επικρατείας ορίζει, ότι τα αποτελέσματα της κήρυξης της αντισυνταγματικότητας εκκινούν από την δημοσίευση της απόφασης (29-12-2014), θα μπορούσαμε να διεκδικήσουμε την καταβολή των αποδοχών σας, που περιεκόπησαν για δύο έτη από την κατάθεση της αγωγής, ήτοι από τις αρχές του 2014, εκμεταλλευόμενοι την μειοψηφούσα άποψη, που διατυπώνεται στην απόφαση και μια σειρά άλλων διατάξεων.  

Το κόστος για την άσκηση των εν λόγω αγωγών ανέρχεται στο ποσό των 40 ευρώ πλέον ΦΠΑ για έκαστο εκ των μελών σας πλέον ποσοστού 8% επί του τελεσιδίκως καθαρώς επιδικασθέντος ποσού. Με το ως άνω ποσό καλύπτεται η σύνταξη, κατάθεση, επίδοση και εκδίκαση της αγωγής σε πρώτο βαθμό δικαιοδοσίας.

Η ως άνω τελείως φιλική πρόταση μας αφορά σε κάθε 49 άτομα- ενάγοντες (ήτοι για κάθε μια αγωγή) και καλύπτει όλα τα έξοδα της κατάθεσης και εκδίκασης νομιμότοκων αναγνωριστικών αγωγών. Δεν καλύπτονται από το ως άνω ποσό το τέλος δικαστικού ενσήμου, το τέλος απογράφου, καθώς και το παράβολο της άσκησης εφέσεως ή οποιοδήποτε άλλο τυχόν τέλος επιβληθεί μεταγενεστέρως. Σε περίπτωση αναιρέσεως (είτε εκ μέρους μας είτε εκ μέρους του Πανεπιστημίου) τα έξοδα της κάθε αγωγής θα καθοριστούν σε συνεννόηση με τους ενάγοντες. 

Ευελπιστώ, ότι η δικαστική διεκδίκηση των αποδοχών σας θα αποτελέσει το έναυσμα για μια αποδοτική και αγαστή περαιτέρω συνεργασία με τον σύλλογο σας. Θέληση και πρόθεση τόσο εμού όσο και των συνεργατών μας είναι να συνδράμουμε και τώρα αλλά και στο μέλλον σε όλα τα υπηρεσιακά, εργασιακά και ασφαλιστικά προβλήματα, που απασχολούν εσάς και τα μέλη σας.  

Παραμένω στην διάθεση σας για κάθε διευκρίνιση.

Με εκτίμηση,

Μαρία Μαγδαληνή Τσίπρα

Δικηγόρος 
